
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2135 

29 Αυγούστου 2013 


ΑΠΟΦΑΣΕΙ Σ 

Αριθμ. Υΐγ/ Γ.Π/οικ 81025 

Κανόνες υγιεινής σχολικών κυλικείων, κοντινών (σταθε¬ 
ρών), χώρων εστίασης εντός των σχολείων και κα¬ 
θορισμός των προϊόντων που διατίθενται από αυτά 
εντός δημοσίων και ιδιωτικών σχολείων πρωτοβάθ¬ 
μιας και δευτεροβάθμιας εκπαίδευσης. 

Η ΥΦΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Το Ν. 4025/2011 (ΦΕΚ 228/11 τ.Α') «Ανασυγκρότηση 
φορέων Κοινωνικής Αλληλεγγύης, Κέντρα Αποκατάστα¬ 
σης, Αναδιάρθρωση ΕΣΥ, και Αλλες Διατάξεις», άρθρο 
43, όπως τροποποιήθηκε και ισχύει. 

2. Τον Α.Ν. 2520/1940 (ΦΕΚ 273/40 τ.Α') «περί Υγειο¬ 
νομικών Διατάξεων» όπως τροποποιήθηκε και ισχύει. 

3. Το Π.Δ. 95/2000 (ΦΕΚ 76/00 τ.Α') «Οργανισμός του 
Υπουργείου Υγείας και Πρόνοιας», όπως τροποποιήθηκε 
και ισχύει. 

4. Το Ν. 3370/2005 (ΦΕΚ 176/τΑ/11 -7-2005) «Για την ορ¬ 
γάνωση και λειτουργία των Υπηρεσιών Δημόσιας Υγείας 
και λοιπές Διατάξεις», όπως ισχύει. 

5. Το Π.Δ. 85/2012 (ΦΕΚ 141/τ.Α') «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 

6. Το Π.Δ. 119/2013 (ΦΕΚ 153/τ.Α') «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

7. Την με αρ. πρωτ. 3403/3-7-2013 απόφαση του Πρω¬ 
θυπουργού και του Υπουργού Υγείας (ΦΕΚ 1642/3-7-2013/ 
τ.Β') «Ανάθεση αρμοδιοτήτων στην Υφυπουργό Υγείας 
Ζωή Μακρή». 

8. Το Κώδικα τροφίμων, ποτών και αντικειμένων κοινής 
χρήσης. 

9. Τους Κανονισμούς (ΕΚ) αριθ. 178/2002, 852/2004, 
882/2004, 834/2007, 889/2008, του Ευρωπαϊκού Κοινο¬ 
βουλίου και του Συμβουλίου με τις τροποποιήσεις αυτών. 

10. Την κοινή υπουργική απόφαση ΔΙΑΔΠ/Φ/.Α.31/21220/11 
(ΦΕΚ 2496/11 τ.Β') «Απλούστευση διαδικασίας έκδοσης 
άδειας ίδρυσης και λειτουργίας ΚΥΕ, Θεάτρου και Κι¬ 
νηματογράφου». 

11. Την Υ.Δ. ΥΙγ/Γ.Π/οικ. 96967 (ΦΕΚ 2718/τ.Β'/8-10-2012) 
με ΑΔΑ Β43ΡΘ-ΤΑΦ «Υγειονομικοί όροι και προϋποθέ¬ 
σεις λειτουργίας επιχειρήσεων τροφίμων και ποτών και 
Άλλες Διατάξεις», όπως ισχύει. 


12. Την κοινή υπουργική απόφαση 64321/Δ4/2008 (ΦΕΚ 
1003/τ.Β'/30-5-2008) «Περί ανάθεσης λειτουργίας και 
εκμετάλλευσης των σχολικών κυλικείων, η οποία τρο¬ 
ποποιήθηκε με την υπ’ αρ. κοινή υπουργική απόφαση 
111526/Δ4/2010 (ΦΕΚ 1541/τ.Β'/15-9-2010». 

13. Την Υγειονομική Διάταξη Υ1 γ/Γ.Ποικ.93828/1-8-2006, 
(ΦΕΚ 1183/31.8.2006/τ.Β'), αναφορικά με κανόνες υγιει¬ 
νής και καθορισμό προϊόντων που διατίθενται από τα 
κυλικεία δημόσιων και ιδιωτικών σχολείων. 

14. Την υπ’ αριθμ. ΔΥΙδ/οικ.112106/28-11-2012 απόφαση 
συγκρότησης ομάδας εργασίας για την τροποποίηση 
της Υ.Α ΔΥ1δγ/Γ.Π.οικ.93828/2006. 

15. Την από 15/7/2013 αιτιολογημένη εισήγηση των Κε¬ 
ντρικών Υπηρεσιών του Υπουργείου Υγείας 

16. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζει: 

Άρθρο 1 
Σκοπός 

Σκοπός της παρούσας είναι ο καθορισμός των κανό¬ 
νων υγιεινής που διέπουν τη λειτουργία των σχολικών 
κυλικείων, των κοντινών (σταθερών), των χώρων εστία¬ 
σης εντός των σχολείων καθώς και του καταλόγου των 
προϊόντων που επιτρέπεται να διατίθενται από αυτά, 
ώστε να διασφαλίζεται η υγεία του σχολικού πληθυσμού. 

Άρθρο 2 
Ορισμοί 

Για το σκοπό αυτό νοούνται ως: 

1. Σχολικό κυλικείο: 

Είναι ο χώρος εντός σχολικού συγκροτήματος, στον 
οποίο προετοιμάζονται και διατίθενται ή απλά διατί¬ 
θενται τρόφιμα, χυμοί, αφεψήματα έτοιμα προς κα¬ 
τανάλωση από τους μαθητές, το προσωπικό και τους 
επισκέπτες του σχολείου. 

2. Χώρος εστίασης (εστιατόριο) εντός σχολικού συ¬ 
γκροτήματος: 

Είναι ο χώρος εντός σχολικού συγκροτήματος, στον 
οποίο προετοιμάζεται διατίθεται ή απλά προσφέρεται 
φαγητό το οποίο προέρχεται από νομίμως λειτουργού- 
ντα: 1) επιχειρήσεις παραγωγής μαγειρεμένων φαγητών, 
2) εργαστήρια τροφίμων και ποτών, και το οποίο προο¬ 
ρίζεται για τη σίτιση των μαθητών και του προσωπικού 
του σχολείου. 

Ο κατάλογος με τα προσφερόμενα φαγητά θα πρέπει 
να ενημερώνεται καθημερινά και να είναι αναρτημένος 
σε εμφανές σημείο του εστιατορίου. 

3. Στις περιπτώσεις που υπάρχει αδυναμία λειτουρ¬ 
γίας κυλικείου λόγω έλλειψης χώρου ή άλλων λόγων, 
επιτρέπεται η λειτουργία σταθερής καντίνας εντός του 
χώρου σχολικού συγκροτήματος η οποία θα πληροί 
τις προϋποθέσεις της Υ.Δ. Υ1γ/Γ.Π/οικ.96967 (ΦΕΚ 2718/ 
τ.Β'/δ-10-2012) και θα διαθέτει δε, μόνο τα επιτρεπόμενα 
προς πώληση προϊόντα για τα σχολικά κυλικεία. 

Άρθρο 3 

Άδεια Ίδρυσης και λειτουργίας σχολικών κυλικείων, 
καντινών(σταθερών) και χώρων εστίασης εντός σχολι¬ 
κού συγκροτήματος. 

Σχολικά κυλικεία, καντίνες (σταθερές) ή χώροι εστί¬ 
ασης του άρθρου 2 της παρούσας, υποχρεούνται να 
κατέχουν άδεια από τον οικείο Ο.Τ.Α μετά από γνωμο¬ 
δότηση της αρμόδιας υγειονομικής Υπηρεσίας της Πε¬ 
ριφερειακής Ενότητας, σύμφωνα με τις διαδικασίες της 
κοινής υπουργικής απόφασης ΔΙΑΔΠ/ΦΑ.3.1/21220/2011 
(ΦΕΚ 2496/τ.Β74-11-2011), όπως αυτή ισχύει. 

Η άδεια λειτουργίας των κυλικείων, κοντινών (σταθε¬ 
ρών) ή χώρων εστίασης θα πρέπει να βρίσκεται αναρ- 
τημένη σε εμφανές σημείο του κυλικείου. 

Οι υγειονομικοί όροι και προϋποθέσεις λειτουργίας 
των ανωτέρω επιχειρήσεων τροφίμων και ποτών ρυθ¬ 
μίζονται από την Υ.Δ. Υ1γ/Γ.Π/οικ.96967(ΦΕΚ2718/τ.Β7 
8-10-2012), όπως αυτή ισχύει. 

Αρθρο 4 

Κανόνες Υγιεινής σχολικών κυλικείων, κοντινών (στα¬ 
θερών) και χώρων εστίασης εντός σχολικού συγκρο¬ 
τήματος. 

Ο χώρος που θα χρησιμοποιηθεί ως σχολικό κυλικείο, 
καντίνα (σταθερή) ή ως χώρος εστίασης, θα βρίσκεται 
εντός των ορίων του σχολικού συγκροτήματος και θα 
πληροί τους όρους και τις προϋποθέσεις της Υγειονο¬ 
μικής Διάταξης Υ.Δ. Υ1γ/Γ.Π/οικ.96967 (ΦΕΚ 2718/τ.Β7 
8-10-2012) όπως ισχύει, κατά περίπτωση χρήσης, καθώς 
επίσης θα διαθέτει ύδρευση από το δίκτυο ύδρευσης, 
ζεστό νερό και θα είναι συνδεδεμένος με το υπάρχον 
αποχετευτικό δίκτυο ή εν ελλείψει αυτού, με νόμιμο 
βόθρο. 

1. Αγορά - παραλαβή των πρώτων υλών και των έτοι¬ 
μων για κατανάλωση τροφίμων 

Η προμήθεια των πρώτων υλών καθώς και των προϊ¬ 
όντων προς διάθεση θα πρέπει να γίνεται από νομίμως 
λειτουργούσες επιχειρήσεις. 

Τα τρόφιμα που αλλοιώνονται εύκολα πρέπει να μετα- 
φέρονται με οχήματα -ψυγεία. Κατά την παραλαβή τους 
πρέπει να ελέγχεται η θερμοκρασία του μεταφορικού 
μέσου και των τροφίμων με θερμόμετρα κατάλληλου 
εύρους μέτρησης ανάλογα με το είδος των τροφίμων 
που μεταφέρονται (προϊόντα ψυγείου, κατάψυξης, ζεστά 
προϊόντα). 

2 Αποθήκευση -Διατήρηση τροφίμων 

Όλα τα τρόφιμα αμέσως μετά την παραλαβή τους θα 
πρέπει να αποθηκεύονται σε χώρους που διασφαλίζουν 
την διατήρηση τους (ψυγεία, προθήκες). Η θερμοκρασία 
των ψυγείων να ελέγχεται καθημερινά με κατάλληλο 
θερμόμετρο. 


Τα τρόφιμα που δεν διατηρούνται σε ψυγείο πρέπει 
να τοποθετούνται σε κλειστούς περιέκτες κατάλλη¬ 
λους μόνο για τρόφιμα, προθήκες έκθεσης ή αποθήκες 
χωρίς υγρασία, μακριά από πηγές θερμότητας, πάνω 
σε ράφια ή σε παλέτες. Οι αποθήκες θα πρέπει να δια¬ 
τηρούνται πάντα καθαρές και απαλλαγμένες εντόμων 
και τρωκτικών. 

Κατά την αποθήκευση των τροφίμων θα πρέπει να 
ελέγχονται οι ημερομηνίες λήξης. 

Τα προϊόντα καθαρισμού του κυλικείου και του εξοπλι¬ 
σμού θα πρέπει να αποθηκεύονται σε ειδικά ντουλάπια 
που κλειδώνουν ή σε ειδικούς χώρους μακριά από τα 
τρόφιμα. 

3. Προετοιμασία τροφίμων 

Κατά την προετοιμασία ο χειριστής τροφίμων πρέπει 
να οργανώνει την εργασία του κατά τρόπο ώστε να 
χρησιμοποιεί λαβίδες ή άλλα εργαλεία σερβιρίσματος, 
ελαχιστοποιώντας την επαφή των τροφίμων με τα χέρια 
του χρησιμοποιώντας γάντια μιας χρήσης. 

4. Έκθεση - Πώληση τροφίμων και ποτών 

Κατά τη έκθεση τους προς πώληση τα τρόφιμα πρέ¬ 
πει να προστατεύονται από κάθε είδους ρύπανση και 
να μην επιτρέπεται στους μαθητές να αγγίζουν με τα 
χέρια τους τα προσφερόμενα είδη. 

Ο υπεύθυνος των ανωτέρω επιχειρήσεων πρέπει να 
διατηρεί τα έτοιμα για κατανάλωση τρόφιμα έτσι που 
να μην κινδυνεύουν από επιμολύνσεις και αλλοιώσεις. 

Α. Τα έτοιμα για κατανάλωση τρόφιμα εκτίθενται συ¬ 
σκευασμένα σε βιτρίνες έκθεσης. 

Β. Τα τρόφιμα που αλλοιώνονται εύκολα (γάλα, βού¬ 
τυρο, τυριά, κρύα σάντουιτς, γιαούρτια, κ,λπ.) τοποθε¬ 
τούνται σε ψυγεία με θερμοκρασία <5°0. 

Εάν τα σάντουιτς εκτεθούν σε θερμοκρασία περι¬ 
βάλλοντος θα πρέπει να είναι συσκευασμένα και να 
καταναλωθούν σε διάστημα δύο ωρών. 

Γ. Τα τρόφιμα που σερβίρονται ζεστά θα πρέπει να 
διατηρούνται σε βιτρίνες έκθεσης ή σε θερμοθαλάμους 
θερμοκρασίας πάνω από 60°Ό 

Το προσωπικό των ανωτέρω επιχειρήσεων πρέπει να 
αποφεύγει να χειρίζεται χρήματα και συγχρόνως έτοιμα 
για κατανάλωση τρόφιμα ή να χρησιμοποιεί λαβίδες, 
χαρτί περιτυλίγματος, κ.λπ. 

Οι ανωτέρω επιχειρήσεις υποχρεούνται να τηρούν τα 
παρακάτω αρχεία τεκμηρίωσης διαδικασιών σύμφωνα 
με την Εθνική και Κοινοτική Νομοθεσία. 

Αρχείο Ιο: ΠΡΩΤΩΝ ΥΛΩΝ ΚΑΙ ΠΡΟΜΗΘΕΥΤΩΝ Πε¬ 
ριέχει τους προμηθευτές και τα σχετικά συνοδευτικά 
δελτία αποστολής των προϊόντων και πρώτων υλών. 
Ολα τα προϊόντα θα προέρχονται από αδειοδοτημένες 
επιχειρήσεις. 

Αρχείο 2ο: ΠΡΟΣΩΠΙΚΟΥ Περιέχει τα πιστοποιητικά 
υγείας του προσωπικού και τα πιστοποιητικά εκπαί¬ 
δευσης αυτών. 

Οι υπεύθυνοι και το προσωπικό των εν λόγω δραστη¬ 
ριοτήτων, οφείλουν να έχουν παρακολουθήσει πρόγραμ¬ 
μα εκπαίδευσης και κατάρτισης για το προσωπικό των 
επιχειρήσεων τροφίμων και ποτών, σύμφωνα με την Υ.Α. 
14708/10-08-2007 (ΦΕΚ 1616/Β/17-08-2007) όπως κάθε 
φορά αυτή ισχύει και αφορά στις «βασικές αρχές στην 
υγιεινή και ασφάλεια των τροφίμων». 

Οι εργαζόμενοι τόσο στα σχολικά κυλικεία, καντίνες 
όσο και στα εστιατόρια θα διαθέτουν πιστοποιητικά 
Υγείας, όπως προβλέπεται από την Υ.Α. 35797 (ΦΕΚ 
1199/Τ.Β/11-4-2012) 

Αρχείο 3ο: ΝΕΡΟΥ Περιέχει αποδεικτικά στοιχεία του 
τρόπου υδροδότησης της επιχείρησης και όπου απαι¬ 
τείται αποτελέσματα δειγματοληψίας. 

Αρχείο 4ο: ΚΑΘΑΡΙΣΜΟΥ - ΑΠΟΛΥΜΑΝΣΗΣ Περιέχει 
το πρόγραμμα καθαρισμού και απολύμανσης καθώς 
και τα χρησιμοποιούμενα καθοριστικά και απολυμα¬ 
ντικά. 

Αρχείο 5ο: ΑΠΕΝΤΟΜΩΣΗΣ - ΜΥΟΚΤΟΝΙΑΣ Περιέχει 
τη σύμβαση με αδειοδοτημένη εταιρεία καταπολέμησης 
εντόμων και τρωκτικών, το πρόγραμμα καταπολέμησης 
τρωκτικών και εντόμων, την κατάσταση και τα επίσημα 
πιστοποιητικά των χρησιμοποιουμένων εντομοκτόνων 
και τρωκτικοκτόνων καθώς και κάτοψη ή σκαρίφημα 
της επιχείρησης όπου θα απεικονίζονται οι δολωματικοί 
σταθμοί ή οι σταθμοί παρακολούθησης που έχουν τοπο¬ 
θετηθεί και έντυπα αποτελεσματικότητας/τεκμηρίωσης 
του προγράμματος 

Αρχείο 6ο: ΘΕΡΜΟΚΡΑΣΙΩΝ Περιέχει τα στοιχεία πα¬ 
ρακολούθησης των θερμοκρασιών όλων των ψυκτικών 
θαλάμων και θερμοθαλάμων. 

Αρθρο 5 

Οι εκπαιδευτικές μονάδες που λειτουργούν ως ολο¬ 
ήμερα σχολεία οφείλουν να διαθέτουν, είτε εντός του 
κυλικείου είτε σε ξεχωριστούς χώρους, ψυγεία διατήρη¬ 
σης τροφίμων για την καθημερινή σίτιση των μαθητών, 
καθώς και φούρνους για το ζέσταμα των φαγητών, εξα¬ 
σφαλίζοντας την υγιεινή και ασφάλεια των τροφίμων. 
Οι εν λόγω χώροι θα πρέπει να πληρούν όλους τους 
όρους υγιεινής. 

Σε κάθε περίπτωση για την ανωτέρω διαδικασία ορί¬ 
ζονται χειριστές τροφίμων από τη σχολική επιτροπή, 
που σε συνεργασία με αυτή θα διαχειρίζονται τα τρό¬ 
φιμα που προορίζονται για τους μαθητές. 

Επισημαίνεται ότι πρόσωπα άσχετα ως προς τη λει¬ 
τουργία των εν λόγω χώρων δεν επιτρέπεται να βρί¬ 
σκονται εντός αυτών. 

Άρθρο 6 

Κατά την διανομή τροφίμων στο πλαίσιο εφαρμογής 
προγραμμάτων που διενεργούνται από φορείς υπό την 
αιγίδα του Υπουργείου Παιδείας και Θρησκευμάτων 
ή άλλων αρμόδιων Υπουργείων, αυτά θα πρέπει να 
διανέμονται μέσω κυλικείου, έτσι ώστε να τηρούνται 
οι όροι της παρούσας. Ο υπεύθυνος φορέας που θα 
υλοποιήσει το εκάστοτε πρόγραμμα, οφείλει να ενη¬ 
μερώσει παράλληλα και την αρμόδια ελεγκτική αρχή 
προκειμένου να μπορούν να προβούν σε τακτικούς ή 
έκτακτους ελέγχους. 

Αρθρο 7 

Καθορισμός επιτρεπομένων ειδών 

Ο κατάλογος των προϊόντων που επιτρέπεται να δια¬ 
τίθενται στα σχολικά κυλικεία και καντίνες καθορίζεται 
με το άρθρο 9 της παρούσης. 

Όσα σχολικά συγκροτήματα διαθέτουν χώρους εστία¬ 
σης (εστιατόρια) θα πρέπει να ακολουθούν εβδομαδιαίο 
μενού σύμφωνα με τη πυραμίδα της μεσογειακής δια¬ 
τροφής. (Διατροφικές Οδηγίες Υπουργείου Υγείας, 1999) 

Ο κατάλογος με τα προσφερόμενα φαγητά, θα πρέπει 
να ενημερώνεται καθημερινά και να είναι αναρτημένος 
σε εμφανές σημείο του εστιατορίου. 


Αρθρο 8 
Έλεγχοι 

1. Σε όλους ανεξαιρέτως τους ανωτέρω χώρους των 
σχολικών συγκροτημάτων, τόσο των δημοσίων όσο και 
των ιδιωτικών σχολείων, θα πραγματοποιούνται έλεγ¬ 
χοι σε τακτά ή έκτακτα χρονικά διαστήματα από τους 
αρμόδιους φορείς. 

2. Οι Σχολικές Επιτροπές και οι Προϊστάμενοι των σχο¬ 
λικών μονάδων κάθε σχολικής εκπαίδευσης οφείλουν 
να συνεργάζονται με τα αρμόδια όργανα ελέγχου για 
τυχόν παραβάσεις - παραλήψεις που διαπιστώνονται. 

3. Οι έλεγχοι των δειγμάτων που θα λαμβάνονται 
κατά τη διάρκεια των τακτικών ή εκτάκτων ελέγχων θα 
αποστέλλονται σε διαπιστευμένα εργαστήρια. 

Αρθρο 9 

Επιτρεπόμενα προς πώληση προϊόντα στα σχολικά 
κυλικεία - καντίνες 

1. ΦΡΟΥΤΑ-ΛΑΧΑΝΙΚΑ 

• Φρέσκα φρούτα-λαχανικά ανάλογα με την εποχή 
(π.χ. μήλο, αχλάδι, πορτοκάλι, μανταρίνια, μπανάνα, βε¬ 
ρίκοκα, ροδάκινο κλπ), καλά πλυμένα και συσκευασμένα 
σε ατομική μερίδα. 

• Αποξηραμένα φρούτα (π.χ. βερίκοκα, δαμάσκηνα, 
σύκα, σταφίδες, μπανάνες κλπ) χωρίς προσθήκη ζάχα¬ 
ρης, συσκευασμένα σε ατομική μερίδα έως 50γρ. 

• Φυσικός χυμός φρούτων ή και λαχανικών που πα¬ 
ρασκευάζεται εντός των κυλικείων - κοντινών. Δεν επι¬ 
τρέπεται η προσθήκη σακχάρων ή άλλων γλυκαντικών 
ουσιών. Συστήνεται να είναι δυνατή η κατανάλωση του 
άμεσα μετά την παρασκευή του σε ποτήρια μιας χρήσης 
ανακυκλώσιμου υλικού. 

• Φρουτοσαλάτα που παρασκευάζεται εντός των κυ¬ 
λικείων - καντίνων από φρέσκα, καλά πλυμένα φρούτα 
εποχής. Δεν επιτρέπεται η προσθήκη σακχάρων ή άλ¬ 
λων γλυκαντικών ουσιών. 

• Σαλάτα από φρέσκα, καλά πλυμένα λαχανικά που 
παρασκευάζεται εντός των κυλικείων - κοντινών, χω¬ 
ρίς προσθήκη αλατιού. Επιτρέπεται μόνο η προσθήκη 
ελαιολάδου, ξυδιού η λεμονιού. 

• Συσκευασμένοι φυσικοί χυμοί φρούτων και ομοειδών 
προϊόντων, χωρίς συντηρητικά και χωρίς προσθήκη ζά¬ 
χαρης, σε ατομική συσκευασία έως και 250πιΙ. 

2. ΓΑΛΑΚΤΟΚΟΜΙΚΑ 

• Γάλα τυποποιημένο, παστεριωμένο σε ατομική συ¬ 
σκευασία έως 500πιΙ πλήρες και ημιαποβουτυρωμένο 
(1,5%-1,8% λιπαρά). 

• Σοκολατούχο γάλα με χαμηλά λιπαρά (πΐ3χ.1,8%) σε 
συσκευασία έως 250πιΙ. 

• Γιαούρτι τυποποιημένο (έως 5% λιπαρά) χωρίς πρό¬ 
σθετα σάκχαρα σε ατομική μερίδα έως 200 γραμμάρια. 

• Ροφήματα από συνδυασμούς φρέσκου γάλακτος 
και φρέσκων φρούτων που θα παρασκευάζονται στο 
κυλικείο. Δεν επιτρέπεται η προσθήκη ζάχαρης. Απα¬ 
γορεύεται η διάθεση άλλων τυποποιημένων αναλογών 
ροφημάτων καθώς και η χρήση έτοιμης σκόνης για την 
παρασκευή τους. 

• Τυριά πολύ σκληρά, σκληρά, ημίσκληρα, μαλακά 
τυριά. Συστήνονται τυριά παραδοσιακά και ελληνικά 
Προστατευόμενης Ονομασίας Προέλευσης. Εξαιρούνται 
τα ανακατεργασμένα τυριά ή τηγμένα τυριά και ανακα- 
τεργασμένα τυριά με αλειφώδη υφή. 

3. ΑΠΛΑ ΑΡΤΟΠΑΡΑΣΚΕΥΑΣΜΑΤΑ Ή ΑΡΤΟΣΚΕΥΑΣ¬ 
ΜΑΤΑ 

• Κουλούρι σησαμένιο ολικής άλεσης πλούσιο σε φυ¬ 
τικές ίνες ή λευκό. 

• Κριτσίνια ολικής άλεσης πλούσια σε φυτικές ίνες ή 
λευκά, σε ατομική συσκευασία έως 50γρ. 

• Φρυγανιές ολικής άλεσης πλούσιες σε φυτικές ίνες 
ή λευκές, σε ατομική συσκευασία έως 50γρ. 

• Κράκερς ολικής άλεσης πλούσια σε φυτικές ίνες ή 
λευκά, σε ατομική συσκευασία έως 50γρ 

Τα παραπάνω απλά αρτοπαρασκευάσματα πρέπει να 
πληρούν τις ακόλουθες προδιαγραφές: 

Κορεσμένα λιπαρά έως 3% 

Τράνς λιπαρά έως 0,1 % 

Νάτριο έως 0,5% 

4. ΔΙΑΦΟΡΑ ΑΡΤΟΣΚΕΥΑΣΜΑΤΑ 

• Μουστοκούλουρα σε ατομική μερίδα έως 60γρ. 

• Σταφιδόψωμο σε ατομική μερίδα έως 60γρ. 

• Μπάρα δημητριακών ολικής άλεσης σε ατομική 
μερίδα έως 40γρ, η οποία να πληρεί τις ακόλουθες 
προδιαγραφές: 

Κορεσμένα λιπαρά έως 3% Τράνς λιπαρά έως 0,1% 
Νάτριο έως 0,5% 

• Επιτρέπεται η διάθεση τυρόπιτας-πίτας λαχανικών 
σε ατομικές μερίδες των 120 γρ. και με συγκεκριμένες 
προδιαγραφές: 

Α) Η λιπαρή ύλη για τη ζύμη-φύλλο πρέπει να είναι 
αποκλειστικά ελαιόλαδο. Δεν επιτρέπεται η χρήση ζύ¬ 
μης σφολιάτας 

Β) Το τυρί που θα χρησιμοποιείται στις τυρόπιτες θα 
πρέπει να αποτελεί τουλάχιστον το 40% του συνολικού 
βάρους. Συστήνονται τυριά παραδοσιακά και ελληνικά 
Προστατευόμενης Ονομασίας Προέλευσης. Απαγορεύ¬ 
εται η χρήση τετηγμένων τυριών. 

• Πίτσα με τις παρακάτω προδιαγραφές: 

Για τη βάση τα επιτρεπόμενα υλικά είναι αλεύρι, αβγό, 
γιαούρτι, αλάτι και μυρωδικά βότανα. Απαγορεύεται η 
χρήση ενισχυτικών γεύσης όπως το γλουταμινικό μονο- 
νάτριο. Γ ια τη γέμιση τα επιτρεπόμενα προϊόντα είναι 
τυρί, τομάτα, πιπεριές, μανιτάρια, κρεμμύδι, καλαμπόκι. 
Δεν επιτρέπεται η χρήση σάλτσας και αλλαντικών. 

5. ΣΑΝΤΟΥΙΤΣ 

• Τα σάντουιτς/τοστ μπορούν να παρασκευάζονται με 
συνδυασμούς των τροφίμων των επόμενων παραγρά¬ 
φων. Μπορούν να είναι τυποποιημένα ή να παρασκευ¬ 
άζονται στο χώρο του κυλικείου-καντίνας αυθημερόν. 

• Επιτρέπεται η χρήση όλων των ειδών ψωμιού, ολικής 
άλεσης πλούσιο σε φυτικές ίνες ή λευκό όπως ψωμά¬ 
κι ατομικό, ψωμί για τοστ, μπαγκέτα, ελληνική πίτα, 
αραβική πίτα, σησαμένιο κουλούρι. Συστήνεται το ψωμί 
ολικής άλεσης. Δεν επιτρέπεται το μπριος, το κρουασάν 
η το πιροσκί. Η ελληνική πίτα δεν πρέπει να περιέχει 
γλυκουρονικό νάτριο. 

• Δεν επιτρέπεται η χρήση άλλων αλλαντικών, εκτός 
από βραστή γαλοπούλα με τις παρακάτω προδιαγρα¬ 
φές: 

α) Κορεσμένα λιπαρά έως 1 % β) Νάτριο έως 1 % 

• Λαχανικά όλων των ειδών. 

• Ελιές χωρίς το κουκούτσι και πάστα ελιάς. 

• Αβγό καλά βρασμένο. 

• Από λιπαρές ύλες επιτρέπεται μόνο η προσθήκη 
ελαιολάδου 


• Επιτρέπεται η παρασκευή γλυκών σάντουιτς με συν¬ 
δυασμό των προαναφερομένων ψωμιών και ως γέμιση 
1 κουταλιά της σούπας μέλι ή μέλι με ταχίνι. 

6. ΓΛΥΚΙΣΜΑΤΑ 

• Κρέμα και ρυζόγαλο σε ατομικές μερίδες των 150γρ. 
(με περιεκτικότητα σε λίπος γάλακτος έως 4%). 

• Χαλβάς σε ατομική μερίδα έως 50 γρ. 

• Παστέλι σε ατομική μερίδα έως 50γρ. 

• Μέλι σε ατομική μερίδα. 

• Σοκολάτα υγείας και γάλακτος σε ατομική μερίδα 
έως 30γρ. 

• Δεν επιτρέπεται η διάθεση τσιχλών και καραμελών. 

7. ΞΗΡΟΙ ΚΑΡΠΟΙ 

• Στα κυλικεία των σχολείων δευτεροβάθμιας εκπαί¬ 
δευσης επιτρέπονται οι ξηροί καρποί όλων των ειδών 
χωρίς προσθήκη αλατιού ή ζάχαρης σε ατομική συ¬ 
σκευασία έως 50γρ. Δεν επιτρέπονται οι τηγανισμένοι 
ξηροί καρποί. 

8. ΥΓΡΑ ΤΡΟΦΙΜΑ 

• Εμφιαλωμένο νερό. 

• Στα κυλικεία των σχολείων δευτεροβάθμιας εκπαί¬ 
δευσης επιτρέπονται τα παρακάτω αφεψήματα: χαμο¬ 
μήλι, φασκόμηλο, τσάι του βουνού, χωρίς προσθήκη 
ζάχαρης ή σύνθετων γλυκαντικών. 

• Καφές μόνο για το προσωπικό. 

• Δεν επιτρέπεται η διάθεση αναψυκτικών. 

9. Επιτρέπεται η διάθεση και «βιολογικών προϊόντων» 
όπως αυτά ορίζονται στους Κανονισμούς 834/2007 και 
889/2008 του Ευρωπαϊκού Κοινοβουλίου και του Συμ¬ 
βουλίου, με την προϋπόθεση ότι αυτά εμπίπτουν στον 
ανωτέρω κατάλογο. 

10. Δεν επιτρέπεται η διάθεση λειτουργικών τροφίμων 
ή συμπληρωμάτων διατροφής και προϊόντων που περι¬ 
έχουν γενετικά τροποποιημένους οργανισμούς. 

Δεν επιτρέπεται η διάθεση άλλων προϊόντων, που δεν 
περιλαμβάνονται στην παρούσα Υγειονομική Διάταξη. 

Αρθρο 10 

Κυρώσεις 

Στους παραβάτες της παρούσης επιβάλλονται κυρώ¬ 
σεις σύμφωνα με την υφιστάμενη Εθνική και Κοινοτική 
Νομοθεσία. 

Αρθρο 11 

Καταργούμενες διατάξεις 

Από την ημέρα ενάρξεως ισχύος της παρούσας 
καταργείται η Υ.Δ ΥΙγ/Γ.Π οικ. 93828/1-8-2006 (ΦΕΚ 
1183/31.8.2006/τ.Β'), αναφορικά με κανόνες υγιεινής και 
καθορισμό προϊόντων που διατίθενται από τα κυλικεία 
δημόσιων και ιδιωτικών σχολείων. 

Αρθρο 12 
Έναρξη ισχύος 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2013 


Η ΥΦΥΠΟΥΡΓΟΣ 

ΖΩΗ ΜΑΚΡΗ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*0202 13529 

3 8 1 3 0 0 0 

4 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











